Zille en Maimane spreek media saam toe | Maroela Media
Zille en Maimane spreek media saam toe
Helen Zille, voormalige DA-leier en Wes-Kaapse premier, en Mmusi Maimane, leier van die DA, sal vandag 'n gesamentlike mediakonferensie hou ná gisteraand se vergadering van die DA se federale raad.
Die mediakonferensie sal om 10:30 in Rosebank in Johannesburg gehou word.
Dit kom nadat Zille verlede week amptelik van alle partyverwante aktiwiteite geskors is hangende die dissiplinêre proses teen haar. Die dissiplinêre stappe hou verband met vroeëre twiets deur Zille waarin sy aspekte van kolonialisme verdedig het.
Glynnis Breytenbach, hoof van die party se federale regskommissie, het gesê alle partye sal teen Dinsdag vertroulikheidsooreenkomste onderteken "om die integriteit van die verhoor te beskerm". Daarna moet alle dokumente wat met die dissiplinêre verhoor verband hou teen 23 Junie by die kommissie ingedien wees.
'n Voorverhoor sal op 30 Junie gehou word om te bevestig dat almal betrokke gereed is vir die verhoor om te begin, asook om voorlopige aspekte te bespreek, het Breytenbach gesê. Daarna sal die verhoor begin.
En hy wat wit mense met klippe wil dood gooi? Wanneer begin daardie verhoor??
Snaaks hoe sekere mense se Tweets heeltemal uit verband geruk word terwyl ander sin 'n misverstand was … afhangende van jou velkleur.
Is hier die mediakonferensie belangrik vir ons? DIe ANC en die DA baklei maar lekker in die binnekringe.
Hoekom nou ewe skielik n gesamentlike konferensie hou, die skade is reeds aangerig, jammer maar my stem sal hul nie kry.
Die DA weet HZ bring baie donasies in en daarsonder kan die DA nie klaarkom nie. Nes ANC en die res het hulle dubble standaarde. Al wat goed en welkom is van blankes is hulle geld, vra maar vir die SPUR. Daar kla nou iemand van die DA in Soweto oor n blanke wat in n swart area werk. Niks gebeur met hom nie. Nie boe of ba nie. MM is soos n slang in die gras. Ek sal nooit die DA vertrou nie. Wanneer HZ weg is sal die DA sy gt sien.